من کیمم
اؤیله سرمستم کی ادراک ائتمزم دونیا نه دیر؟
من کیمم، ساقی اؤلان کیم دیر، می و صهبا نه دیر؟
گرچه جاناندان دل شیدا اوچون کام ایسترم
سؤرسا جانان بیلمزم کام دل شیدا نه دیر؟
وورما زاهد وعدۀ باغ ِ جناندان دم، کی من
بیخودِ دشت جنونم، بیلمرم عقبا نه دیر؟
جلوۀ حسنی منی سرمست و بیتاب ائیله دی
حیرتم بو خلقته کیم اوندا نا زیبا نه دیر؟
ائیله دی عشق آتشی، مسحور حسنین گؤزلرین
گؤرمز اؤلدوم غیری نین رعنا نه دیر، شهلا نه دیر؟
گر خطا اؤلدو دیلیمدن عذرومو ائیله قبول
ایندی حالیم بیلمرم یوخو نه دیر، رویا نه دیر؟
ائیله دی عشق نوری ایله، گؤزلریم اعما مینیم
آنلامادیم ایندی کیم، خوشگل نه دیر، زیبا نه دیر؟
بیلمرم قارشیسینا نئجه خطا سوز سؤیله دیم
باخما دی و سؤرمادی حالیم کی ای رسوا! نه دیر؟
نه سببدن داد ائدردین، بؤیله فریاد ائیله دین
کیم؟ سنی ترک ائیله دی، کیمدن غرض، ایما نه دیر؟
بیر نظر گر آتسا یاریم، بیر دها گوللر آچار
اول شیرین سوزون یانیندا بولبول گویا نه دیر؟
فضولی
azb_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab azb_Arab prs_Arab pes_Arab